ASTURIES necesita un nuevu Estatutu dAutonomía. Esta ye la conclusión más clara y el mensaxe más rotundu que cabe estraer del dictame emitíu pol Conseyu Consultivu retrucando a les entrugues feches nel so día pol Gobiernu de la nuesa comunidá autónoma. Pos bien, a esti mesmu convencimientu llegaremos hai yá dalgún tiempu nIzquierda Xunía-Bloque por Asturies y asina tuvimos ocasión de dicilo nún artículu espublizáu nesti mesmu periódicu nabril de 2004 y quentitulamos preciamente Agora un Nuevu Estatutu. Y pidíemos un nuevu EStatutu pAsturies, cuandol restu de les fuercies polítiques declaraben tar peragusta col actual, porque tábemos convencíos de quuna simple reforma cosmética dunos pocos artículos sólo significaría persistir nel error de quedar al marxe del debate sobre la definición del modelu dEstáu que les fuercies polítiques mayoritaries llevene cometiendo dende hai venticinco años, dexando que los demás y dende fuera tuvieren lo que sólu a nosotros mos cuerresponde decidir. El Conseyu Consultivu llega a afirmar que: la idega dafrontar el cambiu como una reforma más (…) nun se cuerresponde cola concepción al nuevu procesu de reformes estatutaries. Parez más afayadizo entamar la revisión emponiéndola como una reforma total del Estatutu.